Diari Oficial de la Generalitat Valenciana


Sumari del DOGV 4125, del 12-11-2001 (2001/10486)

RESOLUCIÓ de 29 d'octubre de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni Marc de col·laboració entre la Conselleria de Justícia i Administracions Públiques de la Generalitat Valenciana i la Fundación Justicia en el Mundo, de la Unió Internacional de Magistrats.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4125

Data del DOGV
:   12-11-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/10448


Data del document
:   29-10-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Justícia i Administracions Públiques
    * cooperació administrativa
    * drets humans
    * fundació

RESOLUCIÓ de 29 d'octubre de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni Marc de col·laboració entre la Conselleria de Justícia i Administracions Públiques de la Generalitat Valenciana i la Fundación Justicia en el Mundo, de la Unió Internacional de Magistrats. [2001/Q10727]
  
Subscrit, després de la tramitació prèvia reglamentària, entre la Conselleria de Justícia i Administracions Públiques de la Generalitat Valenciana i la Fundación Justicia en el Mundo, de la Unió Internacional de Magistrats, el 3 d'octubre de 2001, un conveni marc de col·laboració, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0646/2001, i que figura com a annex d'aquesta resolució.
  
València, 29 d'octubre de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni Marc de col·laboració entre la Conselleria de Justícia i Administracions Públiques de la Generalitat Valenciana i la Fundación Justicia en el Mundo, de la Unió Internacional de Magistrats
  
València, 3 d'octubre de 2001
  
Reunits
  
D'una banda, el senyor Carlos González Cepeda, conseller de Justícia i Administracions Públiques de la Generalitat Valenciana, actuant en nom i representació d'aquesta, en virtut de les facultats que li conferixen la Llei 5/1983, de 30 de desembre, de Govern Valencià i el Decret 6/2000, de 22 de maig, del president de la Generalitat Valenciana, per la qual s'assigna la titularitat de les conselleries que componen la seua administració.
  
I d'una altra, el senyor Ramón Rodríguez Arribas, president del Patronat de la Fundación Justicia en el Mundo, de la Unió Internacional de Magistrats, actuant en nom d'aquesta, en virtut de les facultats que li conferixen l'article 41 dels estatuts de la fundació, inscrita en el Registre de Fundacions Culturals de competència del Ministeri d'Educació, Cultura i Esport, per l'Ordre de 17 d'abril de 1997 (BOE número 105, de 2 de maig de 1987).
  
Ambdues parts es reconeixen mútuament, en la qualitat amb què cadascuna intervé, amb capacitat legal necessària per a l'atorgament del present conveni, i
  
Exposen
  
I. La Fundación Justicia en el Mundo (d'ara endavant la Fundació) és l'òrgan cultural de comunicació externa de la Unió Internacional de Magistrats, que és una federació d'associacions judicials de 60 països dels cinc continents en què s'integren jutges de tot el món, i que consta inscrita en el Registre de Fundacions del Ministeri d'Educació, Cultura i Esport.
  
II. La Fundació té entre els seus fins la realització d'estudis i l'elaboració de programes d'actuació referits a: la salvaguarda de la independència del poder judicial com a condició essencial de la funció jurisdiccional i garantia dels drets i llibertats de la persona; la divulgació, ampliació i perfeccionament dels coneixements de la societat sobre el poder judicial; l'ampliació i el perfeccionament dels coneixements i la cultura dels magistrats, posant-los en contacte amb els seus col·legues d'altres països per tal de permetre'ls conéixer les organitzacions judicials estrangeres i el seu funcionament.
  
III. La Fundació du a terme el compliment dels seus fins a través de distints instruments, com el Servei de Publicacions, l'Institut Internacional per al Poder Judicial i el Premi Internacional Justícia en el Món.
  
IV. La Generalitat Valenciana, a través de la Conselleria de Justícia i Administracions Públiques, en virtut de les competències que té en matèria de justícia, és conscient de la importància i la transcendència de l'actuació desenvolupada per la Fundación Justicia en el Mundo, fonamentalment pel que fa a l'activitat centrada en l'estudi comú de problemes jurídics derivats del desenvolupament socioeconòmic de les nacions, per tal d'arribar, tant en interés general com en el de les comunitats regionals o universals, a una millor solució d'aquestes, per la qual cosa ambdós parts estan interessades a establir una cooperació permanent dirigida a activitats culturals de caràcter preferentment internacional, per la qual cosa acorden subscriure el present conveni, d'acord amb les següents,
  
Clàusules
  
Primera. És objecte del present conveni determinar les línies generals de col·laboració entre la Conselleria de Justícia i Administracions Públiques de la Generalitat Valenciana i la Fundación Justicia en el Mundo, a fi de realitzar activitats de caràcter cultural encaminades a l'estudi i investigació de problemes jurídics derivats del desenvolupament socioeconòmic de les comunitats i regions.
  
Segona. La Fundació es compromet a celebrar en el territori de la Comunitat Valenciana, i singularment a la seu de l'Institut Internacional per al Poder Judicial, les següents activitats:
  
a) Reunions de Junta Acadèmica de l'Institut Internacional per al Poder Judicial, per a la preparació d'estudis, investigacions i cursos.
  
b) Centralització en el referit espai territorial i seu permanent dels treballs d'elaboració i redacció dels corresponents estudis.
  
c) Celebració, en la mateixa forma abans esmentada, de cursos de l'Escola Mundial de Jutges, directament organitzats per la Fundació o amb la col·laboració d'altres entitats nacional o internacionals.
  
d) Celebració de la Convenció de Delegats de la Fundació.
  
Tercera. Per a la realització a la Comunitat Valenciana de les activitats de la Fundació, abans descrites, la Generalitat Valenciana contribuirà econòmicament d'acord amb les disponibilitats pressupostàries i en la forma en què es determine en els convenis específics o singulars que, si és procedent, se subscriguen en desenvolupament del present Conveni Marc.
  
Quarta. El present Conveni Marc mantindrà una vigència indefinida des del moment de la seua firma, sense perjuí de la seua denúncia unilateral, mutu acord o qualsevol de la causes previstes en la normativa reguladora en matèria de contractació administrativa.
  
No obstant això, la seua resolució no afectarà el desenvolupament dels convenis específics que s'hagueren formalitzat, els quals es mantindran vigents fins a la seua conclusió.
  
En prova de conformitat firmen el present acord específic, en doble exemplar i a un sol efecte, en el lloc i la data assenyalats en l'encapçalament, i un exemplar queda en cada una de les parts.
  
Per la Fundación Justicia en el Mundo: Ramón Rodríguez Arribas, president del Patronat de la Fundació.
  
Per la Generalitat Valenciana: Carlos González Cepeda, conseller de Justícia i Administracions Públiques.